Tradičná chuť Hontu 2026
P o k y n y
pre súťažiacich k vareniu
Prihláška musí byť odovzdaná do  31.8.2026 a musia byť v nej uvedené všetky  náležitosti podľa predtlače.
     Súťaž vo varení tradičných jedál pod názvom „Tradičná chuť Hontu“ sa uskutoční v Ladzanoch   dňa 12. septembra 2026

     Príchod všetkých prihlásených súťažiacich je do 8,00 hodiny do areálu  kultúrneho domu, kde budú pripravené stoly a stany. 

     Súťažiaci si so sebou prinesú:
· zdroj na tepelnú úpravu jedál / plynový varič,  ktoré budú potrebovať pri varení súťažného jedla/,
· všetky nádoby /hrnce, misky, taniere, príbory, naberačky, pekáče, doštičky na krájanie, nože a pod./ - nič nebude poskytnuté usporiadateľom!
     Všetky potrebné náradia a variče si súťažiaci umiestnia na komisiou určené miesto varenia.

     Oficiálne otvorenie súťaže je o 8,30 hodine. Po oficiálnom otvorení si každé súťažné družstvo alebo jednotlivec preberie potrebné suroviny na varenie u organizátorov podujatia. Tieto budú vydané súťažiacim podľa ich požiadaviek v množstvách, ktoré si uviedli v prihláške /varí sa 10 porcií jedla/. Po prevzatí surovín a kontrole odbornou komisiou sa môže začať s prípravou a varením súťažného jedla.

     Varenie súťažných jedál prebieha od 9,00 do 12,00 hodiny. Hodnotenie jedál bude od 11,00 do 12,30 hodiny.  

   Súťažiaci začne s prípravou jedla v časovom horizonte podľa náročnosti a potrebného času na jeho prípravu. 

     Jedlá, ktoré sú časovo menej náročné, dajú sa uvariť za pár minút, je potrebné variť len tesne pred 11,00 hodinou,  aby boli predložené hodnotiacej komisii v primerane teplom konzumnom stave, časový harmonogram prihlásených jedál bude navrhnutý hodnotiacou komisiu. 
     Jedlá, ktoré sú časovo náročnejšie na prípravu je potrebné začať pripravovať ihneď po 9,00 hodine tak, aby boli predložené hodnotiacej komisii najneskôr do 12,00 hodiny.

     Po uvarení jedla sa súťažiaci s jedlom odfotia na stanovenom mieste a následne predložia
súťažiaci jedlo do príslušnej hodnotiacej komisii, Požadované množstvo jedla naaranžujú
podľa svojho vkusu. Po ohodnotení komisiou si zostatok jedla prevezmú späť.

     Z navareného jedla je povinný  nechať každý na verejnú ochutnávku najmenej polovicu množstva jedla. Jedlo treba udržiavať v primeranej teplote, aby ho bolo možné konzumovať na verejnej ochutnávke.
Tradičná chuť Hontu 2026
P o k y n y
k verejnej ochutnávke
     Verejná ochutnávka navarených jedál riadená p. Matejkinom bude prebiehať v čase od 12,30 do 13,00 hodiny.

     Súťažiaci, podľa pokynov p. Matejkina, prinesie v dostatočnom množstve /najmenej polovica z vareného množstva/  a v  primerane teplom konzumnom stave jedlo na určené miesto. Zaujme postavenie na mieste označenom vizitkou s názvom jedla a menom súťažiaceho pre výdaj na verejnú ochutnávku.

      Usporiadateľ zabezpečí  malé nádobky na porciovanie jedla na ochutnanie, ktoré bude na mieste určenom poskytovať za primeranú cenu. 

     Súťažiaci bude ponúkať návštevníkom svoje jedlo na ochutnávku v primeranom /malom/ množstve typickom pre ochutnanie a nie pre najedenie, aby z jeho jedla ochutnalo čím viac návštevníkov.

     Po verejnej ochutnávke si všetci súťažiaci odnesú svoje nádoby, náradia a tepelné zdroje na prípravu jedál, tak aby priestory pre varenie boli uvoľnené.

